CELEX: 32020R1816
Language: hr
Date: 2020-07-17 00:00:00
Title: Delegirana uredba Komisije (EU) 2020/1816 оd 17. srpnja 2020. o dopuni Uredbe (EU) 2016/1011 Europskog parlamenta i Vijeća u pogledu objašnjenja u izjavi o referentnoj vrijednosti o načinu na koji se okolišni, socijalni i upravljački čimbenici uzimaju u obzir u svakoj pruženoj i objavljenoj referentnoj vrijednosti (Tekst značajan za EGP)

3.12.2020   
               
               
                  HR
               
               
                  Službeni list Europske unije
               
               
                  L 406/1
               
            
         DELEGIRANA UREDBA KOMISIJE (EU) 2020/1816
         оd 17. srpnja 2020.
         o dopuni Uredbe (EU) 2016/1011 Europskog parlamenta i Vijeća u pogledu objašnjenja u izjavi o referentnoj vrijednosti o načinu na koji se okolišni, socijalni i upravljački čimbenici uzimaju u obzir u svakoj pruženoj i objavljenoj referentnoj vrijednosti
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1011 Europskog parlamenta i Vijeća od 8. lipnja 2016. o indeksima koji se upotrebljavaju kao referentne vrijednosti u financijskim instrumentima i financijskim ugovorima ili za mjerenje uspješnosti investicijskih fondova i o izmjeni direktiva 2008/48/EZ i 2014/17/EU te Uredbe (EU) br. 596/2014 (1), a posebno njezin članak 27. stavak 2.b,
         budući da:
         
                     (1)
                  
                  
                     Pariškim klimatskim sporazumom donesenim na temelju Okvirne konvencije Ujedinjenih naroda o klimatskim promjenama, koji je Unija odobrila 5. listopada 2016. (2) („Pariški sporazum”), nastoji se snažnije odgovoriti na klimatske promjene, među ostalim usklađivanjem investicijskih tokova s nastojanjima usmjerenima na niske emisije stakleničkih plinova i razvoj otporan na klimatske promjene.
                  
               
                     (2)
                  
                  
                     Komisija je 11. prosinca 2019. donijela Komunikaciju Europskom parlamentu, Europskom vijeću, Vijeću, Europskom gospodarskom i socijalnom odboru i Odboru regija pod naslovom „Europski zeleni plan” (3). Europski zeleni plan je nova strategija rasta čiji je cilj preobraziti Uniju u pravedno i prosperitetno društvo s modernim, resursno učinkovitim i konkurentnim gospodarstvom u kojem 2050. neće biti neto emisija stakleničkih plinova i u kojem gospodarski rast nije povezan s upotrebom resursa. Za njegovu je provedbu potrebno ulagateljima poslati jasne dugoročne signale kako bi se izbjegla neiskoristivost imovine i osiguralo održivo financiranje.
                  
               
                     (3)
                  
                  
                     Uredbom (EU) 2016/1011 zahtijeva se da administratori referentnih vrijednosti u izjavi o referentnoj vrijednosti objasne kako se okolišni, socijalni i upravljački čimbenici uzimaju u obzir u svakoj pruženoj i objavljenoj referentnoj vrijednosti ili obitelji referentnih vrijednosti.
                  
               
                     (4)
                  
                  
                     Različito formulirana objašnjenja otežala bi usporedivost među referentnim vrijednostima i dovela do nejasnoća u pogledu područja primjene i ciljeva okolišnih, socijalnih i upravljačkih čimbenika. Stoga je potrebno utvrditi sadržaj tog objašnjenja i utvrditi predložak koji će se upotrebljavati.
                  
               
                     (5)
                  
                  
                     Kako bi se informacije za ulagatelje bolje prilagodile, pri utvrđivanju zahtjeva za objašnjenje načina na koji se okolišni, socijalni i upravljački čimbenici uzimaju u obzir u svakoj pruženoj i objavljenoj referentnoj vrijednosti ili obitelji referentnih vrijednosti trebala bi se uzeti u obzir vezana imovina na kojoj se referentne vrijednosti temelje. Ova se Uredba ne bi trebala primjenjivati na referentne vrijednosti koje nemaju vezanu imovinu koja utječe na klimatske promjene, kao što su referentne kamatne stope i referentne vrijednosti deviznog tečaja.
                  
               
                     (6)
                  
                  
                     U objašnjenju o načinu na koji se uzimaju u obzir okolišni, socijalni i upravljački čimbenici trebalo bi prikazati odgovarajuću ocjenu relevantnih okolišnih, socijalnih i upravljačkih čimbenika za referentnu vrijednost kao agregiranu ponderiranu prosječnu vrijednost. Ta se ocjena ne bi trebala navoditi za svaku sastavnicu referentnih vrijednosti. Kada je to relevantno i primjereno, administratori referentnih vrijednosti trebali bi imati mogućnost pružiti dodatne informacije o okolišnim, socijalnim i upravljačkim čimbenicima.
                  
               
                     (7)
                  
                  
                     Zbog njihovih značajki i ciljeva trebalo bi utvrditi posebne zahtjeve objave za referentne vrijednosti EU-a za klimatsku tranziciju i referentne vrijednosti EU-a usklađene s Pariškim sporazumom te za značajne obvezničke i dioničke referentne vrijednosti.
                  
               
                     (8)
                  
                  
                     Kako bi korisnici referentnih vrijednosti dobili točne i ažurne informacije, administratori referentnih vrijednosti trebali bi ažurirati pružene informacije u skladu s promjenama u izjavi o referentnoj vrijednosti te navesti razlog i datum ažuriranja informacija,
                  
               DONIJELA JE OVU UREDBU:
         
            Članak 1.
            Definicije
            Za potrebe ove Uredbe primjenjuju se sljedeće definicije:
            
                        (a)
                     
                     
                        „vlasnički kapital” znači uvrštene dionice;
                     
                  
                        (b)
                     
                     
                        „fiksni prihod” znači uvršteni dužnički vrijednosni papiri, osim onih koje izdaje izdavatelj državnih dužničkih instrumenata;
                     
                  
                        (c)
                     
                     
                        „državni dužnički vrijednosni papiri” znači dužnički vrijednosni papiri koje izdaje izdavatelj državnih vrijednosnih papira;
                     
                  
         
            Članak 2.
            Objašnjenje o načinu na koji se okolišni, socijalni i upravljački čimbenici uzimaju u obzir u svakoj referentnoj vrijednosti ili obitelji referentnih vrijednosti
            
               1.   Administratori referentnih vrijednosti objašnjavaju u izjavi o referentnoj vrijednosti, koristeći predložak iz Priloga I., kako se okolišni, socijalni i upravljački čimbenici iz Priloga II. uzimaju u obzir u svakoj pruženoj i objavljenoj referentnoj vrijednosti ili obitelji referentnih vrijednosti.
               Zahtjev iz prvog podstavka ne primjenjuje se na referentne kamatne stope i referentne vrijednosti deviznog tečaja.
            
            
               2.   Objašnjenje iz stavka 1. sadržava ocjenu okolišnih, socijalnih i upravljačkih čimbenika za odgovarajuću referentnu vrijednost i obitelj referentnih vrijednosti kao agregiranu ponderiranu prosječnu vrijednost.
            
            
               3.   Za pojedinačne referentne vrijednosti administratori referentnih vrijednosti mogu umjesto pružanja svih informacija koje se zahtijevaju u predlošku iz Priloga I. ovoj Uredbi u izjavi o referentnoj vrijednosti navesti poveznicu na internetsku stranicu koja sadržava sve te informacije.
            
            
               4.   Ako referentne vrijednosti sadržavaju različitu vezanu imovinu, administratori referentnih vrijednosti za svaku vrstu vezane imovine objašnjavaju kako se u referentnim vrijednostima uzimaju u obzir okolišni, socijalni i upravljački čimbenici.
            
            
               5.   Administratori referentnih vrijednosti u objašnjenju navode upućivanje na izvore podataka i standarde upotrijebljene za objavljene okolišne, socijalne i upravljačke čimbenike.
            
            
               6.   Administratori referentnih vrijednosti koji objavljuju dodatne okolišne, socijalne i upravljačke čimbenike u skladu s člankom 1. stavkom 4. Delegirane uredbe Komisije (EU) 2020/1817 (4) navode ocjenu za te dodatne okolišne, socijalne i upravljačke čimbenike.
            
         
         
            Članak 3.
            Ažuriranje objašnjenja
            Administratori referentnih vrijednosti ažuriraju objašnjenje svaki put kad nastupe značajne promjene povezane s okolišnim, socijalnim i upravljačkim čimbenicima, a najmanje jedanput godišnje. Oni navode razloge ažuriranja.
         
         
            Članak 4.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. srpnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 171, 29.6.2016., str. 1.
         
         
            (2)  Odluka Vijeća (EU) 2016/1841 od 5. listopada 2016. o sklapanju, u ime Europske unije, Pariškog sporazuma donesenoga u sklopu Okvirne konvencije Ujedinjenih naroda o klimatskim promjenama (SL L 282, 19.10.2016., str. 1.).
         
            (3)  COM(2019) 640 final.
         
            (4)  Delegirana uredba Komisije (EU) 2020/1817 od 17. srpnja 2020. o dopuni Uredbe (EU) 2016/1011 Europskog parlamenta i Vijeća u pogledu minimalnog sadržaja objašnjenja o načinu na koji se okolišni, socijalni i upravljački čimbenici uzimaju u obzir u metodologiji referentnih vrijednosti (vidjeti stranicu 12. ovog Službenog lista).
      
      
         
            PRILOG I.
            
               PREDLOŽAK ZA OBJAŠNJENJE NAČINA NA KOJI SE OKOLIŠNI, SOCIJALNI I UPRAVLJAČKI ČIMBENICI UZIMAJU U OBZIR U IZJAVI O REFERENTNOJ VRIJEDNOSTI
            
            
                        
                           OBJAŠNJENJE NAČINA NA KOJI SE OKOLIŠNI, SOCIJALNI I UPRAVLJAČKI ČIMBENICI UZIMAJU U OBZIR U IZJAVI O REFERENTNOJ VRIJEDNOSTI
                        
                     
                  
                        
                           ODJELJAK 1. – RAZMATRANJE OKOLIŠNIH, SOCIJALNIH I UPRAVLJAČKIH ČIMBENIKA
                        
                     
                  
                        
                           Točka 1. Ime administratora referentnih vrijednosti
                     
                     
                         
                     
                  
                        
                           Točka 2. Vrsta referentne vrijednosti ili obitelji referentnih vrijednosti
                        
                           S popisa u Prilogu II. odabrati relevantnu odnosnu imovinu.
                        
                     
                     
                         
                     
                  
                        
                           Točka 3. Naziv referentne vrijednosti ili obitelji referentnih vrijednosti
                     
                     
                         
                     
                  
                        
                           Točka 4. Postoje li u portfelju administratora referentnih vrijednosti referentne vrijednosti EU-a za klimatsku tranziciju, referentne vrijednosti EU-a usklađene s Pariškim sporazumom, referentne vrijednosti kojima se ostvaruju okolišni, socijalni i upravljački ciljevi ili referentne vrijednosti u kojima se uzimaju u obzir okolišni, socijalni i upravljački čimbenici?
                     
                     
                        ☐ Da ☐ Ne
                     
                  
                        
                           Točka 5. Ostvaruju li se referentnom vrijednosti ili obitelji referentnih vrijednosti okolišni, socijalni i upravljački ciljevi?
                     
                     
                        ☐ Da ☐ Ne
                     
                  
                        
                           Točka 6. Ako je odgovor na točku 5. potvrdan, u nastavku navedite pojedinosti (ocjenu) u vezi s okolišnim, socijalnim i upravljačkim čimbenicima iz Priloga II. za svaku obitelj referentnih vrijednosti na agregiranoj razini.
                        Okolišni, socijalni i upravljački čimbenici objavljuju se kao agregirana ponderirana prosječna vrijednost na razini obitelji referentnih vrijednosti.
                     
                  
                        
                                    (a)
                                 
                                 
                                    Popis kombiniranih okolišnih, socijalnih i upravljačkih čimbenika:
                                 
                              
                     
                        Pojedinosti o svakom čimbeniku:
                     
                  
                        
                                    (b)
                                 
                                 
                                    Popis okolišnih čimbenika:
                                 
                              
                     
                        Pojedinosti o svakom čimbeniku:
                     
                  
                        
                                    (c)
                                 
                                 
                                    Popis socijalnih čimbenika:
                                 
                              
                     
                        Pojedinosti o svakom čimbeniku:
                     
                  
                        
                                    (d)
                                 
                                 
                                    Popis upravljačkih čimbenika:
                                 
                              
                     
                        Pojedinosti o svakom čimbeniku:
                     
                  
                        
                           Točka 7. Ako je odgovor na točku 5. potvrdan, u nastavku navedite za svaku referentnu vrijednost pojedinosti (ocjenu) u vezi s okolišnim, socijalnim i upravljačkim čimbenicima iz Priloga II., ovisno o vrsti predmetne relevantne odnosne imovine.
                        Sve te informacije mogu se umjesto toga pružiti i navođenjem poveznice na internetsku stranicu administratora referentnih vrijednosti u izjavi o referentnoj vrijednosti. Informacije na internetskoj stranici moraju biti lako dostupne. Administratori referentnih vrijednosti vode računa o tome da informacije objavljene na njihovoj internetskoj stranici budu dostupne tijekom razdoblja od pet godina.
                        Ocjena okolišnih, socijalnih i upravljačkih čimbenika ne objavljuje se za svaku sastavnicu referentne vrijednosti, već se objavljuje kao agregirana ponderirana prosječna vrijednost referentne vrijednosti.
                     
                  
                        
                                    (a)
                                 
                                 
                                    Popis kombiniranih okolišnih, socijalnih i upravljačkih čimbenika:
                                 
                              
                     
                        Pojedinosti o svakom čimbeniku:
                     
                  
                        
                                    (b)
                                 
                                 
                                    Popis okolišnih čimbenika:
                                 
                              
                     
                        Pojedinosti o svakom čimbeniku:
                     
                  
                        
                                    (c)
                                 
                                 
                                    Popis socijalnih čimbenika:
                                 
                              
                     
                        Pojedinosti o svakom čimbeniku:
                     
                  
                        
                                    (d)
                                 
                                 
                                    Popis upravljačkih čimbenika:
                                 
                              
                     
                        Pojedinosti o svakom čimbeniku:
                     
                  
                        Poveznica na informacije o okolišnim, socijalnim i upravljačkim čimbenicima za svaku referentnu vrijednost:
                     
                     
                         
                     
                  
                        
                           Točka 8. Upotrijebljeni podaci i standardi
                     
                  
                        
                                    (a)
                                 
                                 
                                    Opis izvora podataka koji se koriste za pružanje informacija o okolišnim, socijalnim i upravljačkim čimbenicima u izjavi o referentnoj vrijednosti
                                    Opišite kako se dobivaju podaci koji se koriste za pružanje informacija o okolišnim, socijalnim i upravljačkim čimbenicima u izjavi o referentnoj vrijednosti i je li i u kojoj mjeri riječ o procijenjenim ili prijavljenim podacima.
                                 
                              
                     
                         
                     
                  
                        
                                    (b)
                                 
                                 
                                    Referentni standardi
                                    Navedite standarde koje se koriste za izvješćivanje iz točke 6. i/ili točke 7.
                                 
                              
                     
                         
                     
                  
                        
                           ODJELJAK 2. – DODATNI ZAHTJEVI OBJAVE ZA REFERENTNE VRIJEDNOSTI EU-a ZA KLIMATSKU TRANZICIJU I REFERENTNE VRIJEDNOSTI EU-a USKLAĐENE S PARIŠKIM SPORAZUMOM
                        
                     
                  
                        
                           Točka 9. Ako je referentna vrijednost označena kao „referentna vrijednost EU-a za klimatsku tranziciju” ili „referentna vrijednost EU-a usklađena s Pariškim sporazumom”, administratori referentnih vrijednosti objavljuju i sljedeće informacije:
                     
                  
                        
                                    (a)
                                 
                                 
                                    putanju dekarbonizacije usmjerenu prema budućnosti, po godinama;
                                 
                              
                     
                         
                     
                  
                        
                                    (b)
                                 
                                 
                                    u kojoj je mjeri u prosjeku godišnje od izrade ostvarena putanja dekarbonizacije IPCC-a (1,5 °C bez prekoračenja ili s ograničenim prekoračenjem);
                                 
                              
                     
                         
                     
                  
                        
                                    (c)
                                 
                                 
                                    preklapanje između tih referentnih vrijednosti i njihova opsega ulaganja, kako je definirano u članku 1. točki (e) Delegirane uredbe Komisije (EU) 2020/1818 (1), koristeći aktivni udio na razini imovine.
                                 
                              
                     
                         
                     
                  
                        
                           ODJELJAK 3. – OBJAVA USKLAĐENOSTI S CILJEVIMA PARIŠKOG SPORAZUMA
                        
                     
                  
                        
                           Točka 10. Do datuma početka primjene ove Uredbe, za značajne dioničke i obvezničke referentne vrijednosti, referentne vrijednosti EU-a za klimatsku tranziciju i referentne vrijednosti EU-a usklađene s Pariškim sporazumom administratori referentnih vrijednosti objavljuju i sljedeće informacije.
                        Do 31. prosinca 2021. administratori referentnih vrijednosti objavljuju sljedeće informacije za svaku referentnu vrijednost ili, ako je primjenjivo, svaku obitelj referentnih vrijednosti:
                     
                  
                        
                                    (a)
                                 
                                 
                                    je li referentna vrijednost usklađena s ciljem smanjenja emisija ugljika ili postizanjem ciljeva Pariškog sporazuma;
                                 
                              
                     
                        ☐ Da ☐ Ne
                     
                  
                        
                                    (b)
                                 
                                 
                                    scenarij u pogledu temperature, u skladu s međunarodnim standardima, koji je upotrijebljen za usklađivanje s ciljem smanjenja emisija stakleničkih plinova ili za postizanje ciljeva Pariškog sporazuma;
                                 
                              
                     
                         
                     
                  
                        
                                    (c)
                                 
                                 
                                    ime pružatelja scenarija u pogledu temperature koji je upotrijebljen za usklađivanje s ciljem smanjenja emisija stakleničkih plinova ili za postizanje ciljeva Pariškog sporazuma;
                                 
                              
                     
                         
                     
                  
                        
                                    (d)
                                 
                                 
                                    metodologiju koja je upotrijebljena za mjerenje usklađenosti sa scenarijem u pogledu temperature;
                                 
                              
                     
                         
                     
                  
                        
                                    (e)
                                 
                                 
                                    poveznicu na internetsku stranicu upotrijebljenog scenarija u pogledu temperature.
                                 
                              
                     
                         
                     
                  
                        
                           Datum posljednjeg ažuriranja podataka i razlog ažuriranja:
                        
                     
                     
                         
                     
                  
               (1)  Delegirana uredba Komisije (EU) 2020/1818 od 17. srpnja 2020. o dopuni Uredbe (EU) 2016/1011 Europskog parlamenta i Vijeća u pogledu minimalnih standarda za referentne vrijednosti EU-a za klimatsku tranziciju i referentne vrijednosti EU-a usklađene s Pariškim sporazumom (vidjeti stranicu 17. ovog Službenog lista).
         
      
      
         
            PRILOG II.
            
               OKOLIŠNI, SOCIJALNI I UPRAVLJAČKI ČIMBENICI KOJE TREBA UZETI U OBZIR PREMA ODNOSNOJ IMOVINI REFERENTNE VRIJEDNOSTI
            
            Odjeljak 1.
            
               VLASNIČKI INSTRUMENTI
            
            
                        
                           OKOLIŠNI, SOCIJALNI I UPRAVLJAČKI ČIMBENICI
                        
                     
                     
                        
                           OBJAVE
                        
                     
                  
                        
                           Kombinirani okolišni, socijalni i upravljački čimbenici
                        
                     
                     
                        Ponderirani prosječni rejting referentne vrijednosti prema okolišnim, socijalnim i upravljačkim kriterijima (dobrovoljno).
                     
                  
                        Ukupan rejting prema okolišnim, socijalnim i upravljačkim kriterijima deset najvažnijih sastavnica referentne vrijednosti dobiven ponderiranjem u referentnoj vrijednosti (dobrovoljno).
                     
                  
                        
                           Okolišni
                        
                     
                     
                        Ponderirani prosječni rejting referentne vrijednosti prema okolišnim kriterijima (dobrovoljno).
                        Izloženost referentnog portfelja obnovljivoj energiji izmjerena u odnosu na kapitalne rashode u tim djelatnostima (kao udio ukupnih kapitalnih rashoda energetskih poduzeća uključenih u portfelj) (dobrovoljno).
                        Izloženost referentnog portfelja fizičkim rizicima povezanima s klimom, kojom se mjeri utjecaj ekstremnih vremenskih uvjeta na poslovanje i proizvodnju poduzeća ili na različite faze lanca opskrbe (na temelju izloženosti izdavatelja) (dobrovoljno).
                        Stupanj izloženosti portfelja sektorima navedenima u odjeljcima od A do H i odjeljku L Priloga I. Uredbi (EZ) br. 1893/2006 Europskog parlamenta i Vijeća (1) kao postotak ukupnog pondera u portfelju.
                        Intenzitet stakleničkih plinova referentne vrijednosti.
                        Postotak prijavljenih emisija stakleničkih plinova u odnosu na procijenjene.
                        Izloženost referentnog portfelja poduzećima čija djelatnost potpada pod odjeljke od 05 do 09, 19 i 20 Priloga I. Uredbi (EZ) br. 1893/2006.
                        Izloženost referentnog portfelja djelatnostima koje su dio sektora ekoloških dobara i usluga, kako je definiran u članku 2. točki 5. Uredbe (EU) br. 691/2011 Europskog parlamenta i Vijeća (2).
                     
                  
                        
                           Socijalni
                        
                     
                     
                        Ponderirani prosječni rejting referentne vrijednosti prema socijalnim kriterijima (dobrovoljno).
                        Međunarodni ugovori i konvencije, načela Ujedinjenih naroda ili, ako je primjenjivo, nacionalno zakonodavstvo koje se koristi za utvrđivanje što čini „kontroverzno oružje”.
                        Ponderirani prosječni postotak sastavnica referentne vrijednosti u sektoru kontroverznog oružja.
                        Ponderirani prosječni postotak sastavnica referentne vrijednosti u duhanskom sektoru.
                        Broj sastavnica referentne vrijednosti koje su predmet kršenja socijalnih obveza (apsolutni broj i relativni udio u svim sastavnicama referentne vrijednosti), kako je navedeno u međunarodnim ugovorima i konvencijama, načelima Ujedinjenih naroda i, ako je primjenjivo, nacionalnom zakonodavstvu.
                        Izloženost referentnog portfelja poduzećima bez politika dužne pažnje o pitanjima obuhvaćenima temeljnim konvencijama od 1 do 8 Međunarodne organizacije rada.
                        Ponderirana prosječna razlika u plaćama između spolova.
                        Ponderirani prosječni omjer žena i muškaraca među članovima uprave.
                        Ponderirani prosječni omjer nesreća, ozljeda, smrtnih slučajeva.
                        Broj osuđujućih presuda i iznos novčanih kazni zbog kršenja zakona o borbi protiv korupcije i podmićivanja.
                     
                  
                        
                           Upravljački
                        
                     
                     
                        Ponderirani prosječni rejting referentne vrijednosti prema upravljačkim kriterijima (dobrovoljno).
                        Ponderirani prosječni postotak članova uprave koji su neovisni.
                        Ponderirani prosječni postotak žena među članovima uprave.
                     
                  Odjeljak 2.
            
               FIKSNI PRINOS
            
            
                        
                           OKOLIŠNI, SOCIJALNI I UPRAVLJAČKI ČIMBENICI
                        
                     
                     
                        
                           OBJAVE
                        
                     
                  
                        
                           Kombinirani okolišni, socijalni i upravljački čimbenici
                        
                     
                     
                        Ponderirani prosječni rejting referentne vrijednosti prema okolišnim, socijalnim i upravljačkim kriterijima (dobrovoljno).
                     
                  
                        Ukupan rejting prema okolišnim, socijalnim i upravljačkim kriterijima deset najvažnijih sastavnica referentne vrijednosti dobiven ponderiranjem u referentnoj vrijednosti (dobrovoljno).
                     
                  
                        
                           Okolišni
                        
                     
                     
                        Ponderirani prosječni rejting referentne vrijednosti prema okolišnim kriterijima (dobrovoljno).
                        Izloženost referentnog portfelja obnovljivoj energiji izmjerena u odnosu na kapitalne rashode u tim djelatnostima (kao udio ukupnih kapitalnih rashoda energetskih poduzeća uključenih u portfelj) (dobrovoljno).
                        Izloženost referentnog portfelja fizičkim rizicima povezanima s klimom, kojom se mjeri utjecaj ekstremnih vremenskih uvjeta na poslovanje i proizvodnju poduzeća ili na različite faze lanca opskrbe (na temelju izloženosti izdavatelja) (dobrovoljno).
                        Stupanj izloženosti portfelja sektorima navedenima u odjeljcima od A do H i odjeljku L Priloga I. Uredbi (EZ) br. 1893/2006 kao postotak ukupnog pondera u portfelju.
                        Intenzitet stakleničkih plinova referentne vrijednosti.
                        Postotak prijavljenih u odnosu na procijenjene emisije.
                        Izloženost referentnog portfelja poduzećima čija djelatnost potpada pod odjeljke od 05 do 09, 19 i 20 Priloga I. Uredbi (EZ) br. 1893/2006.
                        Postotak zelenih obveznica u referentnom portfelju.
                     
                  
                        
                           Socijalni
                        
                     
                     
                        Ponderirani prosječni rejting referentne vrijednosti prema socijalnim kriterijima (dobrovoljno).
                        Međunarodni ugovori i konvencije, načela Ujedinjenih naroda ili, ako je primjenjivo, nacionalno zakonodavstvo koje se koristi za utvrđivanje što čini „kontroverzno oružje”.
                        Ponderirani prosječni postotak sastavnica referentne vrijednosti u sektoru kontroverznog oružja.
                        Ponderirani prosječni postotak sastavnica referentne vrijednosti u duhanskom sektoru.
                        Broj sastavnica referentne vrijednosti koje su predmet kršenja socijalnih obveza (apsolutni broj i relativni udio u svim sastavnicama referentne vrijednosti), kako je navedeno u međunarodnim ugovorima i konvencijama, načelima Ujedinjenih naroda ili, ako je primjenjivo, nacionalnom zakonodavstvu.
                        Izloženost referentnog portfelja poduzećima bez politika dužne pažnje o pitanjima obuhvaćenima konvencijama od 1 do 8 Međunarodne organizacije rada.
                        Ponderirana prosječna razlika u plaćama između spolova.
                        Ponderirani prosječni omjer žena i muškaraca među članovima uprave.
                        Ponderirani prosječni omjer nesreća, ozljeda, smrtnih slučajeva.
                        Broj osuđujućih presuda i iznos novčanih kazni zbog kršenja zakona o borbi protiv korupcije i podmićivanja.
                     
                  
                        
                           Upravljački
                        
                     
                     
                        Ponderirani prosječni rejting referentne vrijednosti prema upravljačkim kriterijima (dobrovoljno).
                     
                  Odjeljak 3.
            
               DRŽAVNI DUŽNIČKI INSTRUMENTI
            
            
                        
                           OKOLIŠNI, SOCIJALNI I UPRAVLJAČKI ČIMBENICI
                        
                     
                     
                        
                           OBJAVE
                        
                     
                  
                        
                           Kombinirani okolišni, socijalni i upravljački čimbenici
                        
                     
                     
                        Ponderirani prosječni rejting referentne vrijednosti prema okolišnim, socijalnim i upravljačkim kriterijima (dobrovoljno).
                     
                  
                        Ukupan rejting prema okolišnim, socijalnim i upravljačkim kriterijima deset najvažnijih sastavnica referentne vrijednosti dobiven ponderiranjem u referentnoj vrijednosti (dobrovoljno).
                        Postotak vezanih poduzeća za upravljanje fondovima koja su prihvatila međunarodne standarde.
                     
                  
                        
                           Okolišni
                        
                     
                     
                        Ponderirani prosječni rejting referentne vrijednosti prema okolišnim kriterijima (dobrovoljno).
                        Izloženost referentnog portfelja fizičkim rizicima povezanima s klimom, kojom se mjeri utjecaj ekstremnih vremenskih uvjeta na poslovanje i proizvodnju poduzeća ili na različite faze lanca opskrbe (na temelju izloženosti izdavatelja) (dobrovoljno).
                        Prvih deset sastavnica i zadnjih deset sastavnica prema izloženosti fizičkim rizicima povezanima s klimom (dobrovoljno).
                        Intenzitet stakleničkih plinova referentne vrijednosti.
                        Postotak prijavljenih u odnosu na procijenjene emisije.
                        Postotak zelenih obveznica u referentnom portfelju.
                     
                  
                        
                           Socijalni
                        
                     
                     
                        Ponderirani prosječni rejting referentne vrijednosti prema socijalnim kriterijima (dobrovoljno).
                        Broj sastavnica referentne vrijednosti koje su predmet kršenja socijalnih obveza (apsolutni broj i relativni udio u svim sastavnicama referentne vrijednosti), kako je navedeno u međunarodnim ugovorima i konvencijama, načelima Ujedinjenih naroda i, ako je primjenjivo, nacionalnom zakonodavstvu.
                        Prosječna uspješnost izdavatelja u pogledu ljudskih prava (uključujući kvantitativni pokazatelj i metodologiju za njegov izračun).
                        Prosječna ocjena nejednakosti u dohotku, kojom se mjeri raspodjela dohotka i ekonomska nejednakost među sudionicima u određenom gospodarstvu (uključujući kvantitativni pokazatelj i metodologiju za njegov izračun).
                        Prosječna ocjena slobode izražavanja kojom se mjeri stupanj slobode djelovanja političkih i civilnih organizacija (uključujući kvantitativni pokazatelj i metodologiju za njegov izračun).
                     
                  
                        
                           Upravljački
                        
                     
                     
                        Ponderirani prosječni rejting referentne vrijednosti prema upravljačkim kriterijima (dobrovoljno).
                        Prosječna ocjena korupcije kojom se mjeri percipirana razina korupcije u javnom sektoru (uključujući kvantitativni pokazatelj i metodologiju za njegov izračun).
                        Prosječna ocjena političke stabilnosti, kojom se mjeri vjerojatnost da će postojeći režim biti svrgnut primjenom sile (uključujući kvantitativni pokazatelj i metodologiju za njegov izračun).
                        Prosječna ocjena vladavine prava, na temelju odsutnosti korupcije, poštovanja temeljnih prava i stanja u građanskom i kaznenom pravosuđu (uključujući kvantitativni pokazatelj i metodologiju za njegov izračun).
                     
                  Odjeljak 4.
            
               ROBA
            
            
                        
                           OKOLIŠNI, SOCIJALNI I UPRAVLJAČKI ČIMBENICI
                        
                     
                     
                        
                           OBJAVE
                        
                     
                  
                        
                           Okolišni
                        
                     
                     
                        Stupanj izloženosti vezane robe fizičkim rizicima povezanima s klimom, kojim se mjeri utjecaj ekstremnih vremenskih uvjeta na poslovanje i proizvodnju poduzeća ili na različite faze lanca opskrbe (nizak, umjeren ili visok) (dobrovoljno).
                        Metodologija koja je upotrijebljena za izračun fizičkih rizika povezanih s klimom (dobrovoljno).
                        Stupanj izloženosti vezane robe rizicima klimatske tranzicije, kojim se mjere financijski učinci koji proizlaze iz utjecaja provedbe strategija za niske razine emisija ugljika (nizak, umjeren ili visok)
                     
                  
                        
                           Socijalni
                        
                     
                     
                        Stupanj izloženosti vezane robe socijalnim rizicima (nizak, umjeren ili visok).
                     
                  
                        
                           Upravljački
                        
                     
                     
                        Stupanj izloženosti vezane robe upravljačkim rizicima (nizak, umjeren ili visok).
                        Prosječna ocjena vladavine prava, na temelju odsutnosti korupcije, poštovanja temeljnih prava i stanja u građanskom i kaznenom pravosuđu (uključujući kvantitativni pokazatelj i metodologiju za njegov izračun).
                     
                  Odjeljak 5.
            
               OSTALO
            
            
                        
                           OKOLIŠNI, SOCIJALNI I UPRAVLJAČKI ČIMBENICI
                        
                     
                     
                        
                           OBJAVE
                        
                     
                  
                        
                           Kombinirani okolišni, socijalni i upravljački čimbenici
                        
                     
                     
                        Ponderirani prosječni rejting referentne vrijednosti prema okolišnim, socijalnim i upravljačkim kriterijima (dobrovoljno).
                     
                  
                        
                           Okolišni
                        
                     
                     
                        Ponderirani prosječni rejting referentne vrijednosti prema okolišnim kriterijima (dobrovoljno).
                        Stupanj izloženosti portfelja mogućnostima povezanima s klimom, kojim se mjere mogućnosti ulaganja povezane s klimatskim promjenama, inovativna nova investicijska rješenja, kao postotak ukupnog pondera u portfelju (dobrovoljno).
                        Intenzitet stakleničkih plinova referentne vrijednosti.
                        Stupanj izloženosti portfelja sektorima navedenima u odjeljcima od A do H i odjeljku L Priloga I. Uredbi (EZ) br. 1893/2006 kao postotak ukupnog pondera u portfelju.
                     
                  
                        
                           Socijalni
                        
                     
                     
                        Ponderirani prosječni rejting referentne vrijednosti prema socijalnim kriterijima (dobrovoljno).
                        Međunarodni ugovori i konvencije, načela Ujedinjenih naroda ili, ako je primjenjivo, nacionalno zakonodavstvo koje se koristi za utvrđivanje što čini „kontroverzno oružje”.
                        Ponderirani prosječni postotak sastavnica referentne vrijednosti u sektoru kontroverznog oružja.
                        Ponderirani prosječni postotak sastavnica referentne vrijednosti u duhanskom sektoru.
                     
                  
                        
                           Upravljački
                        
                     
                     
                        Ponderirani prosječni rejting referentne vrijednosti prema upravljačkim kriterijima (dobrovoljno).
                        Postotak vezanih fondova s uspostavljenim politikama upravljanja, uključujući mjere za planiranje resursa i upravljanje njima.
                     
                  
               (1)  Uredba (EZ) br. 1893/2006 Europskog parlamenta i Vijeća od 20. prosinca 2006. o utvrđivanju statističke klasifikacije ekonomskih djelatnosti NACE Revision 2 te izmjeni Uredbe Vijeća (EEZ) br. 3037/90 kao i određenih uredbi EZ-a o posebnim statističkim područjima (SL L 393, 30.12.2006., str. 1.).
            
               (2)  Uredba (EU) br. 691/2011 Europskog parlamenta i Vijeća o europskim ekonomskim računima okoliša (SL L 192, 22.7.2011., str. 1.).